runetrust/blame-folketinget-dk huggingface dataset:
Jens Henrik Thulesen Dahl (DD), 2023-05-10:
Jeg er med på, at vi jo netop har udfordringer derude, både i forhold til at have ressourcer nok og ikke mindst i forhold til at have f.eks. speciallæger.
Det er jo derfor, jeg mener – og håber – at regeringen faktisk i sit regeringsgrundlag siger, at vi skal tage fat i det her.
Vi skal afsætte midler til det, og vi skal også sørge for, at vi kapacitetsopbygger, så der rent faktisk kommer til at ske noget.
Derfor vil jeg egentlig bare igen høre ministeren om, hvornår vi kan komme i gang med det arbejde, og hvornår vi kan vide, om der er ressourcer til rådighed, så vi rent faktisk kan få noget til at ske.
Sophie Løhde (V), 2023-05-10:
Som jeg forstår det, er baggrunden bl.a., at de har haft problemer med at skaffe speciallæger nok til at kunne holde en tilstrækkelig høj kvalitet på området.
Det er bl.a. i det lys, man har måttet træffe den her beslutning, om hvilken det for en god ordens skyld også skal nævnes, at man fra regionens side har besluttet, at man i forbindelse med den længere afstand også vil tilbyde hjælp til transport.
Jens Henrik Thulesen Dahl (DD), 2023-05-10:
Tak for det.
Jeg ved ikke, hvor meget svar jeg egentlig fik på selve spørgsmålet, for det, jeg egentlig spørger ind til, er, at når man nu lukker den psykiatriske afdeling i Esbjerg, handler det jo bl.a. om, at det er svært at få personale nok.
Så har jeg forstået det sådan, at man havde en forestilling om, at noget af det personale, der faktisk bor i Esbjerg og var ansat dér, skulle flytte med.
Det ser ikke ud til at ske, så man får nok et yderligere problem.
Og man ved, at der også i psykiatrien i Svendborg er besparelser.
På psykiatrien i Svendborg havde man et overforbrug sidste år på ca. 14 mio. kr.
Der har ledelsen fået at vide, at det skal løbes ind i år, og det betyder, at man rent faktisk fyrer personale i Svendborg.
Derfor vil jeg egentlig gerne bede ministeren om at forholde sig til, hvornår vi kommer i gang med det her løft af psykiatrien.
Hvornår er det, vi sikrer, at vi i hvert fald bruger de ressourcer, der er?
Altså, hvis man har personale, som man kan afskedige på afdelinger, hvor vi jo samtidig godt ved belastningen er enormt stor, men der faktisk mangler midler, synes jeg, der er akut brug for, at ministeren forholder sig til de ekstra midler, som regeringen vil give til psykiatrien og bruge på psykiatrien.
Hvornår har vi dem til rådighed?
Hvornår kan de komme ud og rent faktisk være med til at løse de her problemer?
Sophie Løhde (V), 2023-05-10:
Alle børn og unge skal naturligvis have den hjælp og behandling, som de har brug for, uanset hvor i landet de bor og hvad tid på døgnet behovet opstår.
Det forventer jeg naturligvis også at regionerne er opmærksomme på i forbindelse med deres ansvar for at tilrettelægge den konkrete kapacitet i psykiatrien.
Jeg har noteret mig, at Region Syddanmark har meldt ud, at den nye organisering sker for at gøre området mere robust og for at kunne nedbringe ventetiden på udredning og behandling.
Ifølge regionen har omorganiseringen også betydet, at hele forebyggelses- og opfølgningsindsatsen nu bliver styrket, og at børne- og ungdomspsykiatrien samlet får tilført yderligere 12,4 mio. kr. Dermed har jeg jo også en klar forventning om, at regionen har taget de forskellige konsekvenser med i overvejelserne i forbindelse med den nye organisering.
Der skal ikke herske nogen tvivl om, at vi fra regeringens side har et tårnhøjt ambitionsniveau for psykiatrien, og det er også baggrunden for, at vi har sagt klart og tydeligt, at vi er parat til at tilføre de fornødne midler til, at vi kan komme i mål med en 10-årsplan for psykiatrien.
Dermed er der også tale om et markant løft af psykiatrien, hvor vi jo nu her senest med finanslovsaftalen, som forhåbentlig bliver stemt hjem her i Folketinget i løbet af ganske kort tid, samtidig forøger mængden af penge, der er afsat til denne her og nu-kapacitetspakke til den regionale psykiatri, med ekstra 40 mio. kr. i år, så der samlet set prioriteres 117,2 mio. kr. i 2023.
Men det generelle behov for investering i psykiatrien skal jo også danne grundlag for, at vi på sigt gradvis kan få øget kapaciteten, både når det gælder behovet for flere sengepladser, men også når vi snakker hele den opsøgende indsats, den forebyggende indsats, i forhold til at sikre, at vi kan hjælpe mennesker på et tidligere tidspunkt.
Jens Henrik Thulesen Dahl (DD), 2023-05-10:
Det er også i orden, formand.
Mener ministeren, at det er fair, at nogle børn og unge fremover skal køre mere end 100 km for at få akut hjælp i psykiatrien i Region Syddanmark, når den døgnbemandede akutmodtagelse og sengepladserne i Børne- og Ungdomspsykiatrien i Esbjerg lukker til september i år, og hvordan hænger det sammen med regeringens planer om at sikre et historisk løft af psykiatrien?
Sophie Løhde (V), 2023-05-10:
Nu kommer vi vist lidt ud over det ansvar, jeg har som indenrigs- og sundhedsminister.
Men hele den her sag kan jeg jo godt forstå giver anledning til en dyb provokation og frustration blandt en hel masse mennesker, fordi det forekommer dybt uretfærdigt, at man på den ene side kan se, at mennesker bliver behandlet på en sådan måde, og man på den anden side ser sådan nogle store checks.
Mette Thiesen (DF), 2023-05-10:
Det, som ministeren siger, synes jeg er en rigtig, rigtig god idé, altså at man netop skal opfordre regionerne til det her.
For der sidder altså nogle mennesker her, som højst sandsynligt – nogle af dem i hvert fald – kommer til at miste deres liv, på grund af at der er nogle mennesker, der har været så kolde og kyniske i det her.
Så tak for det.
Er der noget, vi herinde fra Christiansborg kan gøre i forhold til at sige, at hvis der bliver indgået noget ude kommunalt eller regionalt osv., så skal der være den her mulighed for en håndbremse, sådan at de har noget herindefra at støtte sig til?
Jens Henrik Thulesen Dahl (DD), 2023-05-10:
Jamen vi mener jo helt grundlæggende, at vi skal have en finanslov – også for i år – og derfor kommer vi også til at stemme for finanslovsforslaget, når vi skal stemme om det.
Men det, jeg egentlig gerne ville høre om, og vi diskuterede det jo også på samrådet i går, er, at ministeren og regeringen har planer om, at vi skal sætte mange flere midler af til psykiatrien.
Ministeren nævnte i går, at der var en plan fra regeringens side på vej for de næste 5-10 år, og derfor efterlyser jeg egentlig bare, hvornår vi får den plan.
Hvornår kan vi se det langsigtede perspektiv i det her, så vi faktisk kan komme i gang med at planlægge, hvordan vi skal bruge de ressourcer?
Sophie Løhde (V), 2023-05-10:
Vi skal jo både sikre, at vi på den korte bane kommer i gang med alle de initiativer, vi har besluttet, og som også skal implementeres ude den virkelige verden, for ellers begår vi den fejltagelse, som rigtig mange politikere gør, nemlig at vi er optaget af at lave fine aftaler på et fint stykke papir, og så iler vi videre; men det gør ikke en forskel for patienterne og de pårørende.
Det skal ud, og det skal virke i praksis.
Og så skal vi også have det lange lys på i forhold til de langsigtede investeringer, som psykiatrien har behov for, og hvor den her regering står på mål for, at psykiatrien skal have et markant løft.
Det er noget af det, vi også starter på i forbindelse med vores drøftelser på fredag blandt de politiske partier, som jeg har inviteret hele Folketinget over til.
Jakob Engel-Schmidt (M), 2023-05-10:
Jeg har den klare forventning, at det kortlægningsarbejde, vi er i gang med på tværs af regeringen, munder ud i konkrete initiativer i det kalenderår, vi er inde i.
Men jeg vil så også sige, at jeg hellere vil stå i spidsen for en række initiativer, der virker, end jeg vil stå i spidsen for initiativer, der ser flotte ud på papiret.
Konkret berører det jo nogle af de regler, der ligger på Erhvervsministeriets område, i forhold til bankkonti, og hvordan de kontrolleres.
Er der en basismodel, man kan arbejde med?
Det er en mulighed.
Der er GDPR-reglerne, der ligger i Justitsministeriet, og så er der en række regler under folkeoplysningsloven, som ligger under Kulturministeriet.
Der er jo et batteri af regler på de områder, vi kigger på.
Marlene Harpsøe (DD), 2023-05-10:
Så det, jeg hører ministeren sige, er, at det rent faktisk er tværministerielt, man ser på det her.
Det er rigtig, rigtig vigtigt, også på baggrund af at vi jo har et velfærdssamfund, som er under pres.
Der kan de her frivillige foreninger en hel masse, som staten, kommunerne og regionerne ikke kan, og derfor er det så vigtigt at have et særligt øje for netop dem.
Derfor vil jeg høre ministeren, om han har en eller anden deadline for, hvornår han vil komme med et katalog over forslag, som vi kan implementere.
Jakob Engel-Schmidt (M), 2023-05-10:
Det er et godt spørgsmål, og jeg kan forhåbentlig glæde ordføreren med at svare, at det både er på tværs af regeringspartierne, men frem for alt også på tværs af de ministerier, der har berøringsflader ud mod frivillige foreninger og ngo-miljøet.
Sammen med regeringen indgik Danmarksdemokraterne jo en aftale for nylig om inflationshjælp.
Her var der to puljer under Socialministeriet, for at blive helt konkret: Der var en pulje til de mennesker, der er allermest udsatte, på 30 mio. kr., og så var der en pulje til ngo'er, der arbejder med udsatte børn og børn af familier uden stort økonomisk råderum, på 100 mio. kr.
Jeg ville være lige så ked af det, som ordføreren tilsyneladende er, og som jeg er sikker på ordføreren er, hvis det er vanskeligt at omsætte de penge til det gode arbejde, vi afsatte dem til.
I sidste periode kortlagde Kulturministeriet sammen med DGI, DIF, Dansk Firmaidræt, Dansk Ungdoms Fællesråd og Dansk Folkeoplysnings Samråd, hvordan frivillige er ved at drukne i bureaukratiske byrder, og det er det arbejde, vi forsøger at bringe videre og gøre løsningsorienteret.
Marlene Harpsøe (DD), 2023-05-10:
Først vil jeg sige tak til ministeren for et så positivt svar.
Jeg kan høre, at kulturministeren ligesom Danmarksdemokraterne er meget optaget af de frivillige foreninger og deres forhold.
Som ministeren også er inde på, dræner det virkelig al energi ud af foreningerne og de frivillige, når der er så meget bureaukratisk bøvl, som skaber benspænd for rent faktisk at kunne gøre det, som de har lyst til.
Det er f.eks. at spille fodbold eller have en syklub, læseklub, gåklub, og hvad ved jeg.
Og det er så vigtigt, at vi sikrer, at de har nogle ordentlige forhold.
Så først og fremmest tak for den håndsrækning i forhold til at sige, at ministeren allerede har startet et arbejde med at indhente gode forslag, men også, at man på tværs af regeringen vil gøre noget på det her område.
Mit uddybende spørgsmål handler bl.a. om det her med »på tværs af regeringen«.
Regeringen består jo af tre partier, så er det på tværs af regeringspartierne, eller er det på tværs af ministerier, som kulturministeren lægger op til her?
Grunden til, at jeg spørger, er også, at der er en række frivillige foreninger, bl.a. på Socialministeriets område, og de frivillige foreninger gør et rigtig godt stykke socialt arbejde, men oplever i den grad benspænd, bl.a. i forhold til at søge puljer, altså sikre, at der er en økonomi omkring det, så de kan hjælpe hjemløse, unge i mistrivsel osv.
Så er det et tværministerielt samarbejde eller arbejdsgruppe, eller er det kun på tværs af partierne i regeringen?
Jakob Engel-Schmidt (M), 2023-05-10:
Jeg anerkender en til en både præmissen for spørgsmålet og konklusionen, der følger med.
Det bureaukratiske bøvl og de benspænd, som lovgivningen og implementeringen af EU-lovgivningen har lagt ned over et land som Danmark, der består af foreninger og mennesker, der engagerer sig frivilligt, er et problem, og det kan i værste tilfælde være med til at sikre det modsatte af det, vi gerne vil, nemlig at folk ikke engagerer sig.
Hvis der er bøvl med at oprette en bankkonto, fordi man skal underskrive for mange hvidvaskerklæringer, når man vil omdanne cigarkassen til en foreningskonto, der virker bedre, eller hvis man oplever, at GDPR-reglerne simpelt hen suger al livslyst, incitament og frivilligt engagement ud af arbejdet, har vi opnået det stik modsatte af det, vi ønskede.
På den mere positive side kan jeg konstatere, at rigtig mange heldigvis er kommet tilbage, efter at mange danskere forlod foreningerne under corona, men som spørgeren er inde på, har vi en udfordring på det område, der handler om engagement for de frivillige.
Jeg har sat mig i spidsen for et arbejde på tværs af regeringen med at identificere, hvor vi kan sætte ind, og det arbejde begynder at bære frugt, men regeringen er langtfra perfekt, og det er jeg heller ikke, hverken som menneske eller politiker, og derfor er gode forslag fra andre partier meget velkomne.
Jeg vil arbejde med alle de perspektiver og vinkler for at forbedre forholdene for de frivillige, som ordføreren kan komme på.
Marlene Harpsøe (DD), 2023-05-10:
Mange tak.
Spørgsmålet lyder: Anerkender ministeren, at den enorme bureaukratiske byrde, som vi pålægger de frivillige i foreningslivet, mindsker incitamentet til at engagere sig i foreningslivet?
Sophie Løhde (V), 2023-05-10:
Det er jo enhver arbejdsgivers opgave og ansvar at være sikker på, hvad det er for nogle ansættelseskontrakter, herunder også fratrædelsesgodtgørelser, som man indgår.
Det gælder ude i kommunerne, det gælder ude i regionerne, der har ansvaret for sygehusene, og det gælder i staten i forhold til det arbejdsgiveransvar, som er bestemt fra vores side.
Det er jo den enkelte region og i det her specifikke tilfælde Region Midtjylland, der har lavet nogle kontrakter.
Dem kan jeg ikke gå nærmere ind i, fordi det er regionen, der er arbejdsgiver, men jeg vil da klart opfordre regionerne og jo ikke mindst Region Midtjylland til at overveje, om det her ikke giver anledning til en eller anden form for refleksion i forhold til fremtidige kontrakter.
Mette Thiesen (DF), 2023-05-10:
Den del hørte jeg også godt.
Jeg tænkte bare, at man kan sige, at der er flere forskellige ting i det.
En ting er, at man selvfølgelig kunne rette henvendelse til og generelt minde regionerne om, at de måske skulle kigge på det.
Det gælder sådan set også kommunerne; dér er der også nogle kommunalchefer osv., der har haft nogle fede fratrædelsesordninger, selv om de har været helt uduelige til deres arbejde.
Men kunne vi ikke forestille os, at vi lavede et eller andet, hvor vi sagde, at hvis man indgår sådan en kontrakt og der bliver begået groft svigt af det ansvar, man har, så skal der selvfølgelig ikke være den her fratrædelsesordning?
Søren Søndergaard (EL), 2023-05-10:
Tak, og jeg er selvfølgelig glad for, at det her – det havde jeg også forventet i forhold til ministerens tidligere udtalelser på andre områder – bliver kritiseret som et angreb på OSCE.
Men det, der er det interessante, er jo, at Tyrkiet ikke bare forsøger at bestemme over OSCE, men at de også forsøger at bestemme i Danmark.
Vi har jo desværre haft en lang række eksempler på, at man har oprettet en stikkerlinje i Danmark, hvor man har opfordret herboende tyrkiske medborgere til at stikke andre danske og udenlandske medborgere; det har også ført til domfældelse i en konkret sag.
Vi har eksempler på, at man har lavet en rapport, hvor nogle af os er beskrevet i store detaljer – man kan undre sig over, hvor de oplysninger kommer fra – og vi har set danske statsborgere, som er blevet anholdt og tilbageholdt i lange perioder i Tyrkiet, fordi de har udtalt sig om noget i Danmark.
Det vil sige, at Tyrkiets angreb også handler om Danmark, og derfor er mit spørgsmål selvfølgelig: Hvad kan vi gøre for at undgå, at Tyrkiet bruger det her til også at få indflydelse i Danmark?
Lars Løkke Rasmussen (M), 2023-05-10:
Jeg må lidt nedslående sige, at jeg ikke tror, jeg sidder inde med et virkemiddel, der gør, at jeg kan få den tyrkiske beslutning omgjort, således at hr. Søren Søndergaard som ellers planlagt kan afrejse til Tyrkiet i morgen.
Trine Pertou Mach (EL), 2023-05-10:
Der er måske én ting, man yderligere kunne gøre.
Man kan tage det op i Ministerkomitéen i OSCE-regi.
Er det noget, som ministeren overvejer at gøre?
Lars Løkke Rasmussen (M), 2023-05-10:
Jeg ved ikke, om man egentlig kan kalde den en dialog.
For det er jo et ret klart dansk statement, ikke?
Altså, det er jo ikke noget, vi sådan set tror vi kan diskutere os til rette med Tyrkiet om.
For jeg kan jo ikke opfinde den begrundelse i forhold til hr. Søren Søndergaard, der ville være gangbar mønt, og som gjorde, at vi sådan dialogbaseret ville nikke og sige, at vi så godt forstår den tyrkiske position.
Altså, vi er uforstående over for det, og vi synes, det er forkert, præcis af de grunde, som spørgeren også selv angiver, og som derfor er kommunikeret klart til tyrkerne.
Så må jeg jo desværre sige, at der ikke er meget mere, man kan gøre, end det.
Det er i øvrigt også en sag, jeg selv vil holde i min erindring, når jeg jo forhåbentlig på et tidspunkt får en ny bilateral samtale med min egen kollega, hvor jeg da også tænker, at jeg vil jeg vil spørge ind til en nærmere begrundelse, fordi det også står meget, meget uklart.
Trine Pertou Mach (EL), 2023-05-10:
Tak for det.
Det er godt at vide, at vi ikke overraskende deler holdning til den her situation.
Altså, det er jo helt galt, at et land selv vil bestemme, hvem internationale organisationer skal sende ud for at observere de valg, der pågår.
For hele rationalet er jo netop, at man sender valgobservatører ud, som skal kunne agere i forhold til at vurdere, om et valg forløber frit og fair, og så er det jo selvindlysende, at det, om end der – hvad kan man sige – er en formel ret til det, så i praksis ikke er klogt.
Og det er ikke meningen, at man skal kunne afgøre, hvem der specifikt er observatører på vegne af en international organisation.
Man kan jo sige, at det ikke er første gang, det er sket i forhold til valgene i Tyrkiet.
Altså, der har været et tidligere valg, hvor en tysk parlamentariker er blevet udelukket, og det udløste faktisk en ret hård fordømmelse fra Wolfgang Schäuble, som dengang var formand for den tyske forbundsdag.
Er der andet, som udenrigsministeren tænker at man kan gøre i den her situation ud over den dialog, som ministeren allerede har taget initiativ til?
Lars Løkke Rasmussen (M), 2023-05-10:
Det er jo desværre et meget aktuelt spørgsmål, som jeg jo antager er stillet, i forlængelse af at Tyrkiet ikke har villet acceptere visse parlamentarikere som valgobservatører til det kommende valg den 14. maj, helt præcist to, en svensk og en dansk valgobservatør, i vores tilfælde vores begges kollega hr. Søren Søndergaard, og det synes jeg selvfølgelig er en meget, meget uheldig beslutning.
Og jeg synes, man dertil kan lægge, at det bestemt heller ikke på nogen måde forekommer at være nogen klog beslutning.
For valgobservatører spiller jo en vigtig rolle for at kunne vurdere, om valg afholdes på en korrekt måde, og selv om ethvert land formelt har ret til at nægte at akkreditere valgobservatører – for sådan er det – styrker det jo ikke ligefrem tilliden til den demokratiske proces, at man nægter at tage imod bestemte udvalgte valgobservatører.
Så det ser jeg på med stor alvor.
Derfor har vi fra Udenrigsministeriets side også meget klart kommunikeret den danske holdning til det spørgsmål i en samtale, der fandt sted i sidste uge med den herværende tyrkiske ambassadør, hvor der blev opfordret stærkt til at genoverveje afvisningen af hr. Søren Søndergaard som valgobservatør ved det forestående valg i Tyrkiet.
Trine Pertou Mach (EL), 2023-05-10:
Det næste spørgsmål lyder: Hvad er ministerens holdning til, at Tyrkiet – som medlem af OSCE og Europarådet – selv vil bestemme, hvem disse organisationer sender som valgobservatører til det tyrkiske parlaments- og præsidentvalg den 14. maj?
Lars Løkke Rasmussen (M), 2023-05-10:
Vi kan gøre det, vi bl.a. har gjort.
Hr. Søren Søndergaard refererer også selv til, at der har været domstolsspor i Danmark, som jo i sig selv er et stærkt vidnesbyrd om, at her til lands skal loven respekteres.
Så kan vi gøre det, at vi i regi af EU og af Europarådet og andre steder holder rigtig grundigt øje med, hvad der sker, og også i forhold til det, der lå i besvarelsen fra min side af det første spørgsmål, altså det her værdiskred, vi har iagttaget i Tyrkiet over tid.
Det kan vi selvfølgelig ikke tolerere, og det skal vi selvfølgelig påtale alle de steder, hvor vi har en mulighed for det.
Og i den her konkrete situation, som helt specifikt handler om hr. Søren Søndergaard, har vi jo altså også direkte påtalt det og gjort vores position ganske klar over for den herværende tyrkiske ambassadør.
Søren Søndergaard (EL), 2023-05-10:
Lad mig så bare til sidst spørge, om det skal forstås på den måde, at udenrigsministeren er enig i, at det, der er sket fra de tyrkiske myndigheders side – hvem der så har taget beslutningen der, ved vi jo ikke – i virkeligheden også er et angreb på det danske Folketing.
For det er jo det danske Folketing, som har sammensat en delegation, og som har besluttet, at den her delegation er kvalificeret til at tage af sted.
Og der går man altså fra Tyrkiets side ikke bare ind og siger, at man ikke kan lide, hvad OSCE siger, men man går også ind og siger, at man vil bestemme over, hvem det danske Folketing udpeger.
Sophie Løhde (V), 2023-05-10:
Selvfølgelig sidder der rigtig mange danskere og gør sig den tanke, havde jeg nær sagt.
Alt andet ville være underligt.
Derfor kan jeg også godt forstå alle dem, som måtte undre sig over, at hospitalsdirektører, som er blevet fyret, fordi loven er blevet brudt, får en efterfølgende fratrædelsesgodtgørelse på flere millioner kroner.
Men som jeg var inde på i min indledende besvarelse: Vi har jo en arbejdsdeling, hvor det i det her tilfælde er Region Midtjylland, der er arbejdsgiver, og dermed også Region Midtjylland, der har indgået en ansættelseskontrakt og en fratrædelsesaftale med de pågældende medarbejdere.
Mette Thiesen (DF), 2023-05-10:
Tusind tak.
Ja, og jeg synes også, ministeren har handlet – som ministeren også selv siger – meget resolut og benhårdt, og det skal ministeren have tak for.
Det synes jeg kun sømmer sig.
Jeg synes, det er rigtig rart, at der blev handlet meget, meget resolut.
Burde der ikke være en eller anden form for nødbremse, når man så groft fraviger helt gængse, fuldstændig almindelige regler for pli, ordentlighed og medmenneskelighed, som de har gjort?
Skulle der så ikke være en eller anden nødbremse, der siger: Nej, det der med fratrædelsesgodtgørelse gælder ikke for dig, makker?